ביקורי נשיאי צרפת בישראל

פרנסואה מיטראן - נשיא צרפת הראשון שביקר בישראל
מאז הקמת המדינה ביקרו בישראל חמישה מנשיאי צרפת המכהנים (מתוך תשעה). הביקור הראשון נערך בשנת 1982 והאחרון בשנת 2023. מיעוט הביקורים ומועדיהם ביטאו את המורכבות של יחסי שתי המדינות ובמיוחד את המשבר שאפיין אותם במהלך שנות השישים והשבעים על רקע יחסי צרפת עם העולם הערבי. הם ביטאו גם את היחסים המשופרים שהתבססו בין המדינות לאחר מכן (למעט בתקופת נשיאותו של ז'אק שיראק).

==ביקור פרנסואה מיטראן==
הנשיא מיטראן הגיע לישראל ב-3 במרץ 1982 לביקור בן שלושה ימים, והיה לנשיא הצרפתי הראשון שביקר בה. הביקור נערך עשרה חודשים לאחר כניסתו לתפקידו כנשיא. הוא התקבל בנמל התעופה בן-גוריון בטקס ממלכתי במעמד נשיא המדינה יצחק נבון וראש הממשלה מנחם בגין (שישב בכסא גלגלים לאחר ששבר את ירכו). מיטראן ערך במהלך ביקורו מספר שיחות עבודה עם בגין וביקר את הנשיא נבון במשכן הנשיא. ביום השני לביקורו ביקר מיטראן במוסד יד ושם ובקבר הרצל בהר הרצל ונאם במליאת הכנסת. למחרת ביקר בעיר עכו ובבית לוחמי הגטאות. נערכו לכבודו שתי סעודות חגיגיות, במשכן הכנסת ובמלון המלך דוד, שבו התאכסן בביקורו.

בביקור נערכו שיחות בשורה של סוגיות מדיניות ובראשן הסכסוך הישראלי-פלסטיני. הביקור עמד בסימן המחלוקת בין שתי המדינות בסוגיה זו, כאשר מיטראן הביע תמיכה בפתרון של מדינה פלסטינית, ובגין שלל זאת וצידד במתן אוטונומיה לפלסטינים. בנושא זה נאם מיטראן במליאת הכנסת ובגין השיב לו בנאום תקיף.

==ביקורי ז'אק שיראק==

ב-6 בנובמבר 1995 השתתף הנשיא שיראק בהלוויית יצחק רבין בירושלים. באוקטובר 1996 הגיע לביקור נוסף בישראל ובין היתר נשא נאום בטכניון בחיפה.

==ביקור ניקולא סרקוזי==
ב-22 ביוני 2008 הגיע הנשיא סרקוזי לביקור בן שלושה ימים בישראל לרגל שנת השישים לעצמאותה. עמו הגיעה משלחת גדולה של תעשיינים ואנשי עסקים מארצו, שערכו פגישות כלכליות בישראל.

סרקוזי התקבל בשדה התעופה בטקס ממלכתי במעמד הנשיא שמעון פרס וראש הממשלה אהוד אולמרט. הוא ביקר ביד ושם, התקבל במשכן הכנסת ונאם במליאת הכנסת. הוא נפגש עם בני משפחת החייל החטוף גלעד שליט והשתתף בארוחות ערב לכבודו שנערכו בבית ראש הממשלה ובמשכן הכנסת.

סרקוזי ביקר בישראל בלוויית אשתו, הזמרת והדוגמנית קרלה ברוני, שמשכה תשומת לב ציבורית רבה ובאמצעי התקשורת יוחד לה אף סיקור נרחב יותר מזה של בעלה.

==ביקורי פרנסואה הולנד==
דגלי צרפת וישראל ליד בניין [[הכנסת בירושלים, בעת ביקורו של פרנסואה הולנד בעיר, נובמבר 2013]]
הנשיא הולנד הגיע ב-17 בנובמבר 2013 לביקור בן שלושה ימים בישראל ועמו שישה משרי ממשלת צרפת. הוא ביקר ביד ושם ואצל הנשיא שמעון פרס ונועד לפגישת עבודה עם ראש הממשלה בנימין נתניהו, שלאחריה נערכה מסיבת עיתונאים משותפת לשניהם. ביום השני לביקור ביקר הולנד בעיר העתיקה בירושלים ונפגש ברמאללה עם ראש הרשות הפלסטינית מחמוד עבאס. בהמשך נאם במליאת הכנסת והשתתף בארוחת ערב ממלכתית עם נשיא המדינה. ביום השלישי לביקור עלה עם ראש הממשלה נתניהו לקברי הנרצחים בפיגוע בבית הספר היהודי בטולוז. בהמשך השתתף באירוע כלכלי במלון דן בתל אביב ופגש אישים מן הקהילה הצרפתית בישראל באוניברסיטת תל אביב.

הביקור נערך על רקע המשא ומתן הבינלאומי עם איראן בניסיון להביא להפסקת מפעל פיתוח הנשק הגרעיני שלה והעמדה הנוקשה יותר שנקטה צרפת במשא ומתן מול איראן לעומת עמדותיהן המקלות יותר של יתר מעצמות המערב. חלק ניכר מן הפגישות שנערכו עם הולנד בישראל יוחד לנושא זה.

ב-30 בספטמבר 2016 הגיע פרנסואה הולנד לירושלים להשתתף בהלוויית שמעון פרס.

==ביקורי עמנואל מקרון==
ב-22 בינואר 2020 ביקר עמנואל מקרון בישראל למשך יומיים על מנת להשתתף בפורום השואה העולמי החמישי. במהלך הביקור נפגש עם נשיא המדינה ראובן ריבלין, שבסיומה הצהיר על מחויבותה של צרפת לביטחון ישראל. תקרית מביכה שזכתה לפרסום רב בתקשורת ברחבי העולם, נרשמה במהלך הביקור, כאשר בסיור בעיר העתיקה, בכניסה למתחם כנסיית סנטה אנה דרש מקרון, תוך הרמת קול ונפנופי אצבע, ממאבטחי שב"כ שליוו את המשלחת שלא יכנסו עמו למתחם הכנסייה.

ב-24 באוקטובר 2023, הגיע מקרון לביקור בזק בישראל כדי להביע סולידריות בעקבות מתקפת הפתע שהובילה לפרוץ מלחמת חרבות ברזל.

==ראו גם==
*יחסי ישראל–צרפת
*ביקורי נשיאי ארצות הברית בישראל
*ביקורי נשיאי רוסיה בישראל

==קישורים חיצוניים==
*ביקור פרנסואה מיטראן:
**ידיעות מעיתון דבר באתר עיתונות יהודית היסטורית:
***טובה צימוקי, [http://jpress.org.il/Olive/APA/NLI_heb/SharedView.Article.aspx?parm=mh9Uw3qJTKEcuGuB8lqnOF5qoEGcqff9A5WizSqSAi63Mum59Imk2Cod8eQVBkxNYw%3D%3D&mode=image&href=DAV%2F1982%2F03%2F04&page=1&rtl=true נבון ומיטראן שוחחו בצרפתית על "כמה בעיות קשות"] ([http://jpress.org.il/Olive/APA/NLI_heb/SharedView.Article.aspx?parm=mh9Uw3qJTKEcuGuB8lqnOF5qoEGcqff9A5WizSqSAi502jhPfrUASNvfDY7Nee5iYw%3D%3D&mode=image&href=DAV%2F1982%2F03%2F04&page=2&rtl=true המשך]), 4 במרץ 1982
***דניאל בלוך, [http://jpress.org.il/Olive/APA/NLI_heb/SharedView.Article.aspx?parm=mh9Uw3qJTKEcuGuB8lqnOF5qoEGcqff9A5WizSqSAi7afHNnnRmaBvoVfwYPwyLeYw%3D%3D&mode=image&href=DAV%2F1982%2F03%2F04&page=1&rtl=true בגין קורא לצרפת לחדש ברית הידידות] ([http://jpress.org.il/Olive/APA/NLI_heb/SharedView.Article.aspx?parm=mh9Uw3qJTKEcuGuB8lqnOF5qoEGcqff9A5WizSqSAi5lraHQdhU09NyIKqs6%2BQeHYw%3D%3D&mode=image&href=DAV%2F1982%2F03%2F04&page=2&rtl=true המשך]), 4 במרץ 1982
***[http://jpress.org.il/Olive/APA/NLI_heb/SharedView.Article.aspx?parm=mh9Uw3qJTKEcuGuB8lqnOB%2FR6zvYdDdiJUVxInSBPvmnRa%2BY09UyJ9JfajUG9dS8Yw%3D%3D&mode=image&href=DAV%2F1982%2F03%2F05&page=2&rtl=true נאום מיטראן בכנסת: "אני מבקש שלתושבי הגדה תהיה מולדת"], 5 במרץ 1982
***שלמה גינוסר, [http://jpress.org.il/Olive/APA/NLI_heb/SharedView.Article.aspx?parm=mh9Uw3qJTKEcuGuB8lqnOB%2FR6zvYdDdiJUVxInSBPvkGeo9iiJaQomw1ZUOc5wq1Yw%3D%3D&mode=image&href=DAV%2F1982%2F03%2F05&page=1&rtl=true מיטראן בכנסת בזכות מדינה פלשתינאית: מסר ברור ותשובה חסרת פשרות] ([http://jpress.org.il/Olive/APA/NLI_heb/SharedView.Article.aspx?parm=mh9Uw3qJTKEcuGuB8lqnOB%2FR6zvYdDdiJUVxInSBPvlJB1dJhkGb%2BXJJDuT04KkYYw%3D%3D&mode=image&href=DAV%2F1982%2F03%2F05&page=2&rtl=true המשך]), 5 במרץ 1982
***טוביה מנדלסון, [http://jpress.org.il/Olive/APA/NLI_heb/SharedView.Article.aspx?parm=mh9Uw3qJTKEcuGuB8lqnOB%2FR6zvYdDdiJUVxInSBPvlbdeHParyBEdvLbqHh8gj6Yw%3D%3D&mode=image&href=DAV%2F1982%2F03%2F05&page=1&rtl=true מיטראן במסיבת העיתונאים בתום הביקור: אש"ף אינו המייצג הבלעדי של העם הפלשתינאי] ([http://jpress.org.il/Olive/APA/NLI_heb/SharedView.Article.aspx?parm=mh9Uw3qJTKEcuGuB8lqnOB%2FR6zvYdDdiJUVxInSBPvkuaI%2B2P%2BvpIljupTm7IOq2Yw%3D%3D&mode=image&href=DAV%2F1982%2F03%2F05&page=2&rtl=true המשך]), 5 במרץ 1982
***דניאל בלוך, [http://jpress.org.il/Olive/APA/NLI_heb/SharedView.Article.aspx?parm=mh9Uw3qJTKEcuGuB8lqnOB%2FR6zvYdDdiJUVxInSBPvlHaIDf2aQCe5H8qnGkQEA1Yw%3D%3D&mode=image&href=DAV%2F1982%2F03%2F05&page=1&rtl=true הערכה בירושלים בתום החלק המדיני בביקור מיטראן: למרות חילוקי הדעות תוצאה חיובית לביקור], 5 במרץ 1982
***יצחק מרידור, [http://jpress.org.il/Olive/APA/NLI_heb/SharedView.Article.aspx?parm=mh9Uw3qJTKEcuGuB8lqnOFzXuh7lkn0RJKF%2F7RuxhGuoNQjcfsVhG9McCKy9%2B9f%2BYw%3D%3D&mode=image&href=DAV%2F1982%2F03%2F07&page=2&rtl=true מיטראן בקיבוץ לוחמי הגיטאות], 7 במרץ 1982
**[http://main.knesset.gov.il/Activity/plenum/Documents/speech_mitterrand_1982.pdf נאום הנשיא מיטראן במליאת הכנסת], באתר הכנסת
*ביקור ניקולא סרקוזי:
* 
**[http://news.nana10.co.il/Article/?ArticleID=561042 סרקוזי: תמיד נעמוד לצידה של ישראל], באתר נענע10, 23 ביוני 2008
**[https://web.archive.org/web/20150610194428/http://reshet.tv/News2/Shows/MainNewscast_video/videomarklist,118623/ דיווח על ביקור סרקוזי בחדשות ערוץ 2], באתר רשת
**[http://mfa.gov.il/MFAHEB/PressRoom/TopEvents/Pages/French%20President%20Sarkozy%20visits%20Israel%20220608.aspx נאום ראש הממשלה אהוד אולמרט בטקס קבלת הפנים לסרקוזי בנמל התעופה בן-גוריון], באתר משרד החוץ
**[http://main.knesset.gov.il/Activity/plenum/Documents/speech_sarkozy_2008.pdf נאום סרקוזי במליאת הכנסת], באתר הכנסת
**[http://www.yadvashem.org/yv/he/about/events/2008/sarkozy.asp על ביקור סרקוזי ביד ושם], באתר יד ושם
*ביקור פרנסואה הולנד:
* 
* 
**
* 
**[http://new.tau.ac.il/news/francois-hollande-19-11-13 נשיא צרפת, פרנסואה הולנד, ביקר אתמול באוניברסיטת תל אביב], באתר אוניברסיטת תל אביב, 20 בנובמבר 2013
**[https://web.archive.org/web/20131203000710/https://www1.technion.ac.il/_local/includes/blocks/news-items/131120-robotsnake/news-item.htm הנחש הרובוטי של פרופסור אלון וולף מהטכניון הוצג לנשיא צרפת], באתר הטכניון, 20 בנובמבר 2013

==הערות שוליים==

קטגוריה:ביקורים דיפלומטיים בישראל
קטגוריה:יחסי ישראל–צרפת
קטגוריה:1982 בישראל
קטגוריה:1995 בישראל
קטגוריה:1996 בישראל
קטגוריה:2008 בישראל
קטגוריה:2013 בישראל